छात्रा बोली- ऑटो में गलत जगह छुआ; गुस्साई लड़की ने आरोपी को जमकर धुना
Haryana Gurugram DU Girl Student Molestation Case - हरियाणा के गुरुग्राम में एक व्यक्ति ने ऑटो में दिल्ली यूनिवर्सिटी (DU) की छात्रा से छेड़छाड़ की। इस मामले का खुलासा तब हुआ, जब छात्रा ने शोर मचाया।
हरियाणा के गुरुग्राम में एक व्यक्ति ने ऑटो में दिल्ली यूनिवर्सिटी (DU) की छात्रा से छेड़छाड़ की। इस मामले का खुलासा तब हुआ, जब छात्रा ने शोर मचाया। छात्रा गुरुग्राम के एमजी रोड मेट्रो स्टेशन से ऑटो में बस स्टैंड आ रही थी। छात्रा का आरोप है कि उसके सामने वाली सीट पर बैठे आरोपी ने हाथ से उसे गलत जगह पर टच किया है।
यह सुनकर वहां भीड़ जमा हो गई। मौके पर खूब हंगामा हुआ। छात्रा ने आरोपी को थप्पड़ मारे और कॉलर पकड़कर घसीटा। बाद में आरोपी को पुलिस के हवाले कर दिया गया। इसका वीडियो भी अब सामने आया है।
हंगामे का वीडियो सामने आया, छात्रा बोली- तू मेरी दादा की उम्र का, थप्पड़ मारा
DU छात्रा से छेड़छाड़ से जुड़े वीडियो में दिख रहा है कि छात्रा ने आरोपी को पकड़ा हुआ है। जिसमें वह उसे गलत जगह छूने से मुकर रहा है लेकिन छात्रा बार-बार कह रही है कि वह झूठ बोल रहा है। आरोपी हाथ भी जोड़ता दिख रहा है। इसके बाद वह लोगों को उसे पकड़ने के लिए कहती है।
इसके बाद छात्रा ऑटो में बैठी। जिसमें उसने बताया कि किस तरह उसके साथ आरोपी छेड़छाड़ कर रहा था। उसने गलत जगह पर छुआ। पहले उसे लगा कि आरोपी का पैर है लेकिन जब उसने देखा तो उसका हाथ था। छात्रा बहुत गुस्से में थी। उसने नीचे उतरकर कहा कि तू मेरे दादा की उम्र का है और उसे थप्पड़ मारा। आरोपी मुकरता रहा। छात्रा ने कहा कि इसने मुझे कई दूसरी जगहों पर भी टच किया। इसके बाद उसे पकड़कर पुलिस के हवाले कर दिया गया।
छेड़छाड़ के आरोप में FIR दर्ज
सिविल लाइन थाना पुलिस ने युवती के बयान पर आरोपी के खिलाफ छेड़छाड़ के आरोप में केस दर्ज कर लिया है। आरोपी की पहचान 40 साल के मोहरम अली के तौर पर हुई। उसको बाद में जमानत पर छोड़ दिया गया। पुलिस मामले की जांच कर रही है।
ये खबर भी पढ़ें...
गुरुग्राम में महिला की दबंगई का VIDEO:कैब वाले को रातभर घुमाया, पैसे देने की बारी आई तो भड़क गई, बोली- केस में फंसा दूंगी
हरियाणा के गुरुग्राम जिले में एक महिला की दबंगई का वीडियो सोशल मीडिया पर जमकर वायरल हो रहा है। ज्योति नाम की महिला ने देर रात हुडा सिटी सेंटर के पास से ओला ऐप से कैब बुक की थी। रात लगभग 10 बजे बुक की गई कैब को महिला सुबह लगभग 11 बजे तक घुमाती रही​​​​​​​ (पूरी खबर पढ़ें)